Umbo ežeras
Umbo ežeras (rus. Умбозеро) – ežeras Rusijoje, Murmansko srityje, Kolos pusiasalio vakaruose. Telkšo 149 m aukštyje, tarp Chibinų vakaruose ir Lovozero tundros rytuose. Ilgis šiaurės-pietų kryptimi 45 km, plotis iki 12 km. Ežere yra keletas salų (Sarvanovsko, Moroškino, Didžioji, Eglių ir kt.). Gylis siekia 115 m. Metinis vandens lygio svyravimas – 1,2 m. Aukščiausias lygis būna liepą, žemiausias – gegužę. Ežeras užšąla nuo spalio pabaigos iki gruodžio, atitirpsta gegužės pabaigoje-birželį. Į Umbo ežerą šiaurėje įteka Čiuda ir Sura, rytuose – Kica, pietuose išteka Umba. Žvejyba (upėtakiai, lydekos, šalviai, seliavos ir kt.).